শবে বরাত খুবই গুরুত্বপূর্ণ একটি রাত।কেউ জানেনা তার অদৃষ্টে কি লিখে দেয়া হয়েছে।কাজেই কোনো অবস্হাতেই এ রাতটি অবহেলায় কাটিয়ে দেয়া উচিত নয়।এ রাতে বিশেষভাবে রহমতের বৃষ্টি মুষলধারে বর্ষিত হয়।এ মুবারক রাতে আল্লাহ “বনী কালব” গোত্রের ছাগল গুলোর লোম অপেক্ষা বেশী উম্মতের গুনাহ ক্ষমা করে দেন।কিতাবে উল্লেখ রয়েছে যে,বনী কালব গোত্র আরবের গোত্র গুলোর মধ্যে বেশি ছাগল পালন করত।দুর্ভাগ্য! কিছু হতভাগ্য লোক এমন ও রয়েছে যাদেরকে এ শবে বরাত তথা মুক্তির রাতেও ক্ষমা করা হয় না।যেমন ইমাম গাজ্জালী (রহঃ) বলেন,১.মদ্যপানে অভ্যস্ত ২.যিনা বা ব্যভিচারে অভ্যস্ত ৩.মাতা-পিতার অবাধ্য সন্তান- সন্ততি ৪.আত্বীয়তার বন্ধন ছিন্নকারী ৫.ফিৎনা ( বিশৃংখলা)সৃষ্টিকারী ও চুগলখোরদের এ রাতে ক্ষমা করা হয় না।(মুকাশাফাতুল কুলুব,পৃঃ৩০৪)